Mečys Markauskas

Mečys Markauskas (Mečius) (1890 m. spalio 3 d. Giršinuose, Mosėdžio valsčius – 1979 m. sausio 29 d. Kretingoje) – Lietuvos teisininkas, politinis veikėjas.Markauskas Mečys, Lietuvos Respublikos Seimų I (1922–1923), II (1923–1926), III (1926–1927), IV (1936–1940) narių biografinis žodynas, sud. Aivas Ragauskas, Mindaugas Tamošaitis, Vilnius, 2007, p. 364–367.

 Biografija 
Mokėsi Palangos progimnazijoje. 1912 m. baigė Šiaulių gimnaziją, 1917 m. – Maskvos universiteto Teisės fakultetą. Maskvoje dalyvavo socialrevoliucionierių veikloje.

1918–1920 m. dirbo Kauno darbo inspektoriumi. 1920–1922 m. advokatavo Marijampolėje. 1920 m. Marijampolėje organizavo Lietuvos socialdemokratų partijos (LSDP) kuopą, sušaukė Sūduvos socialdemokratų suvažiavimą. 1922 m. išvertė M. Tugan-Baranovskio „Socializmas – visuomenės idealas“.

1922 m. – I Seimo narys, 1923 m. – II Seimo narys. Į I Seimą buvo išrinktas pagal LSDP sąrašą I (Marijampolės) rinkiminėje apygardoje, o į II Seimą išrinktas V (Panevėžio) rinkiminėje apygardoje. I ir II Seimuose priklausė LSDP frakcijai. I Seime priklausė frakcijos prezidiumui (kartu S. Kairiu ir K. Venclauskiu). 1923 m. gruodžio 28-29 d. LSDP XI suvažiavime bei XII ir XIII suvažiavimuose išrinktas LSDP CK nariu. Iš Seimo pasitraukė 1924 m. spalio 2 d., Šiauliuose perėmė mirusio advokato Stasio Lukauskio bylas. 1925 m. balandžio 17 d. LSDP XII suvažiavime skaitė Seimo LSDP frakcijos ataskaitą.

Nuo 1925 m. advokato Kazimiero Venclauskio padėjėjas.S. Šedbaras. Advokatas ir politikas prieškario Nepriklausomoje Lietuvoje. Delfi.lt. Nuoroda tikrinta 2021-04-20. Nuo 1926 m. „Naujosios gadynės“, „Socialdemokrato“ bendradarbis. 1931 m. „Socialdemokrato“ redaktorius. Mečio Kauko slapyvardžiu rašė „Aušrinėje“, „Lietuvos žiniose“, „Naujojoje Lietuvoje“. 1929–1948 m. advokatas Šiauliuose. 1948 m. ištremtas į Sibirą, Krasnojarsko kraštą.

 Išnašos 

Kategorija:Seimo atstovai
Kategorija:Lietuvos redaktoriai
Kategorija:Lietuvos advokatai